**POGODBA O ZAUPNOSTI**

sklenjena med:

NLB d. d., Trg republike 2, 1000 Ljubljana, (“**prodajalec**”) ki jo na podlagi generalnega pooblastila zastopa **PRO-REM d.o.o-v likvidaciji**, Čopova 3, 1000 Ljubljana, matična številka: 6680917000, ID za DDV: SI 53176197 (**PRO-REM**)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| matična številka: \_\_\_\_\_\_\_\_\_\_\_, ID za DDV: SI \_\_\_\_\_\_\_\_\_\_\_\_ |
|  |
|  | 95733 |

(“**Prejemnik**”)

(PRO-REM in Prejemnik v nadaljevanju skupaj “**Stranki**” in vsaka posebej“**Stranka**”)

**UVODNE UGOTOVITVE**

Pogodbeni stranki uvodoma ugotavljati:

1. da je prodajalec, kot edini lastnik do celote nepremičnine s komercialno oznako stanovanjska hiša na naslovu **Brezovica 9, 9225 V. Polana** objavil v časopisu DELO in na spletni strani [www.nlbrealestate.com](http://www.nlbrealestate.com). javno povabilo za oddajo zavezujočih ponudb (v nadaljevanju: **javno povabilo**),
2. da je Prejemnik zainteresiran za oddajo ponudbe v postopku z javnim povabilo, ob pogoju, da mu prodajalec izroči relevantno dokumentacijo povezano z dejanskim in pravnim stanjem nepremičnine;
3. da bo prodajalec oziroma zanj PRO-REM Prejemniku, kot ponudniku, izročil dokumentacijo pod pogojem izpolnitve pogojev iz javnega povabila, pri čemer je eden izmed pogojev sklenitev tega sporazuma;
4. da je namen pogodbenih strank preprečitev občutne škode, ki bi družbi prodajalca lahko nastala v primeru razkritja podatkov, ki jih bo prejel Prevzemnik na podlagi te pogodbe tretjim osebam;
5. da utegnejo nekatere posredovane informacije in informacije, ki bodo predmet diskusije, predstavljati poslovno skrivnost ali notranje informacije oziroma utegnejo biti zaupne narave in so varovane v skladu z določili Zakona o bančništvu, Zakona o varstvu osebnih podatkov, Zakona o gospodarskih družbah, pri čemer vse takšne informacije skupaj predstavljajo Zaupne informacije.

# OPREDELITVE IN TOLMAČENJE

## V tej Pogodbi:

## “Dovoljeni Prejemnik” pomeni: (i) kateregakoli člana organa vodenja ali nadzora, direktorja, vodstveno osebo Prejemnika, zaposlenega ali zunanjega pogodbenega sodelavca Prejemnika ter odvetniki (in drugi zaposleni v odvetniški pisarni), ki so pravni svetovalci Prejemnika ("Predstavniki"); (ii) katerokoli drugo osebo, s strani Stranke odobreno v pisni obliki.

## Navedba "osebe" vsebuje navedbo posameznika ali pravne osebe, podjetnika in ne-inkorporirane povezave oseb, zveze ali družbeništva, kot tudi naslednikov teh oseb;

## “Zaupna Informacija” obsega: (i) vse informacije in dokumente (v katerikoli obliki), vključno tudi informacije in podatke, ki so v zvezi s Povabilom, vključno (a ne izključno) tudi s poslovanjem družbe PRO-REM oziroma skupine NLB, ter najemnikom, ki se razkrijejo Prejemniku ali kateremukoli Dovoljenemu Prejemniku s strani PRO-REM oziroma s strani kateregakoli člana organa vodenja ali nadzora PRO-REM in Skupine NLB ali direktorja, zaposlenega, svetovalca ali zastopnika PRO-REM, ali na kakršen koli drug način, v povezavi s Povabilom, ali ki na kakšen drug način pridejo v vednost Prejemnika ali Dovoljenega Prejemnika v povezavi s Povabilom, in (ii) obstoj in vsebino te Pogodbe (iii) vsakršen original ali kopijo dokumenta, elektronsko datoteko ali kakšen drug predmet, v kolikor vsebuje, obravnava katerekoli informacije, opisane v prejšnjih alinejah.

## Informacija se ne šteje kot Zaupna Informacija za potrebe te Pogodbe, če: (a) je javno znana ali pozneje postane javno znana, na drug način kot z neposrednim ali posrednim razkritjem Zaupne Informacije v nasprotju z določili in pogoji te Pogodbe; (b) Prejemnik izkaže, s stopnjo razumnega prepričanja prodajalcu oziroma PRO-REM, da je bila informacija znana Prejemniku pred dnevom sklenitve te Pogodbe in da Prejemnik nima nobene obveznosti varovanja zaupnosti v zvezi s to informacijo; (c) Prejemnik izkaže, s stopnjo razumnega prepričanja prodajalcu oziroma PRO-REM, da je Prejemnik informacijo prejel od vira, ki ni povezan z NLB, PRO-REM tretjim npr. dolžnikom, in ta vir nima nobene obveznosti varovanja zaupnosti v zvezi s to informacijo; (d) jo je Prejemnik razvil neodvisno, brez uporabe ali sklicevanja na Zaupne Informacije ali (e) PRO-REM poda pisno soglasje, da informacija ni zaupna.

## »Dovoljena uporaba« pomeni uporabo Zaupnih Informacij v skladu z namenom, kot izhaja iz te Pogodbe.

# DOLOČBA O ZAUPNIH INFORMACIJAH

Prejemnik soglaša, da so Zaupne Informacije zaupne ter so posredovane in prejete v skladu z določbami te Pogodbe pod strogo obveznostjo zaupnosti do prodajalca in za izključni namen Dovoljene uporabe.

Prejemniku informacij se dovoli, da razkrije podatke, če to zahtevajo veljavna zakonodaja in predpisi.

# ODSOTNOST OBVEZNOSTI RAZKRITJA; ODSOTNOST JAMSTEV

## Prodajalec oziroma PRO-REM se bo sam odločal, katere Zaupne Informacije bodo razkrite Prejemniku v skladu s to Pogodbo. Nobena izmed določb v tej Pogodbi ne bo ustvarjena kot obveznost prodajalca/PRO-REM razkriti Prejemniku katerokoli ali vse Zaupne Informacije v skladu s to Pogodbo. prodajalec/PRO-REM bo razkril tiste Zaupne informacije, ki so potrebne za oddajo zavezujoče ponudbe za nakup Nepremičnine.

## Prejemnik sprejema, da prodajalec/PRO-REM daje Zaupne informacije v dobri veri v vsebini, kot z njimi razpolaga in ne daje nobenih zagotovil in jamstev o pravilnosti ali popolnosti Zaupnih Informacij. Prejemnik zaradi tega ne more uporabiti nobenih pravnih sredstev nasproti prodajalca/PRO-REM, članom organov vodenja ali nadzora, direktorjem, zaposlenim, zastopnikom ali svetovalcem.

## V zvezi z zagotavljanjem Zaupnih Informacije prodajalec/ PRO-REM ne prevzema nobene odgovornosti Prejemniku omogočiti dostop do katerihkoli dodatnih Zaupnih Informacij, ali jih posodabljati ali popraviti morebitne nepravilnosti, ki se lahko pokažejo v priskrbljenih Zaupnih Informacijah.

# LASTNIŠTVO NAD ZAUPNIMI INFORMACIJAMI

## Zaupne Informacije so in ostanejo v lasti prodajalca in Prejemnik nima nobenih pravic ali dovoljenj v razmerju do njih.

# OBVEZNOSTI VAROVANJA ZAUPNOSTI

Prejemnik:

#### bo ohranjal Zaupne Informacije zaupne in jih ne bo razkril (posredno ali neposredno) nobeni osebi, razen če ta oseba postane Dovoljeni Prejemnik;

#### bo Zaupne Informacije uporabil izključno za Dovoljeno Uporabo in za nobene druge namene, vključno, brez omejitev, za konkuriranje prodajalcu/PRO-REM ali za uporabo Zaupnih Informacij na kakršenkoli način, ki je ali bi lahko bil škodljiv za kateregakoli člana NLB Skupine;

#### si bo po svojih najboljših močeh prizadeval za varovanje Zaupnih Informacij in preprečevanje nepooblaščenega dostopa tretjih oseb;

#### ne bo naredil nobenih kopij Zaupnih Informacij ali jih reproduciral v kakršnikoli obliki, razen v obsegu, ki je razumno potreben, za Dovoljeno Uporabo Prejemnika;

#### bo prodajalca ali PRO-REM nemudoma obvestil, če mu predpisi to dopuščajo, v primeru, da Prejemnik ugotovi, da so bile Zaupne Informacije razkrite katerikoli drugi osebi kot Dovoljenemu Prejemniku.

PRO-REM se zavezuje varovati to Pogodbo in vse informacije, ki jih prejme od Prejemnika v zvezi s Povabilom v strogi tajnosti oz. kot zaupne informacije, in sicer pod smiselno enakimi pogoji, kot veljajo za Prejemnika.

# VRAČILO ALI UNIČENJE ZAUPNIH INFORMACIJ

## Prejemnik bo na zahtevo prodajalca oziroma PRO-REM nemudoma: (a) uničil ali vrnil prodajalcu oziroma PRO-REM vse Zaupne Informacije, ki jih ima v fizični obliki, in zagotovil uničenje ali vračilo kakršnihkoli Zaupnih Informacij v posesti Predstavnika; in (b) izvedel vse razumno uresničljive ukrepe za trajen izbris vseh Zaupnih Informacij, ki jih ima v elektronski ali drugačni neoprijemljivi obliki, in zagotovil, da vsak Predstavnik, ki poseduje s takšnimi Zaupnimi Informacijami, stori enako.

## Prejemnik se zavezuje, da ne bo in bo ob tem zagotovil, da noben Predstavnik ne bo, poskušal obnoviti nikakršnih Zaupnih Informacij, izbrisanih v skladu s členom 6.1. zgoraj.

# SPREMEMBE

Spremembe te Pogodbe so veljavne le v pisni obliki in podpisane s strani obeh Strank ali njunih pooblaščencev.

# VELJAVNO PRAVO IN REŠEVANJE SPOROV

## Za to Pogodbo velja pravo Republike Slovenije ter se tolmači v skladu z njim. Če je ta pogodba sklenjen v slovenskem in angleškem jeziku v primeru spora prevlada pogodba sklenjena v slovenskem jeziku.

## Vsi spori ali zahteve, ki izvirajo iz ali nastanejo v povezavi s to pogodbo ali njeno kršitvijo, prenehanjem ali neveljavnostjo, se bodo reševali pred pristojnim sodiščem v Ljubljani.

Ta Pogodba je podpisana in sklenjena v dveh enakih izvodih in stopi v veljavo, ko je podpisana s strani obeh pogodbenih strank.

V \_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_\_\_ Ljubljana, dne \_\_\_\_\_\_\_\_\_\_\_\_\_

**NLB d.d.**

**po pooblastilu**

**PREJEMNIK**: **PRO-REM d.o.o.- v likvidaciji**

likvidacijska upravitelja:

Lamija Hadžiosmanović Jovica Jakovac